Шина т1амах хьалхадаьллачу къоман иэс дан ца дайта, синъоьздангаллин бух кхолла ч1ог1а оьшуш а, мехала а ду нохчийн маттахь арадолуш долу журнал, киншка, газет. 1968-чу шарахь тираж 3500 хилла, 1971-чу шарахь 5850 экз. т1ера 8050-на т1е кхаччалц. 1980-чу шерашкахь 5950 экз. Советан 1едал ч1аг1делла зама ю иза, нохчийн мотт а, нохчийн истори а 1амо, йовза луучунна дуьхьал хилла, къоман культура хьаьшна хилла йолу зама. «Нохчийн мотт беза, оьшу», — боху къамелаш до, хабарш дуьйцу вай, амма г1уллакхца ца ч1аг1до аьлларг. Бехказлонаш лоьху, амма бехке вай ваьш ду, нохчий. Кхечу къаьмнех болчу нахана оьшур бац вайн мотт, вайн журнал, газет; цара шайчеран сий-ларам бийр бу. Цундела ду церан меттан а, культурин а хьал-де дика. Х1ора нохчочун доьзалехь, доьшуш цхьа а вацахь а, нохчийн маттахь газет а, журнал а хила дезара. Нохчийн меттан йоза-дешар хууш х1ора а нохчи хила везара. Нохчийн маттахь деша ца хиъча, эхь дуй хаъал синкхетам хила а безара х1ораннан а. Вайн дайша весетана битина вайн Нохчийн мотт доьза ца байта оьшу нохчийн маттахь арадолуш долу журнал, газет, киншка. Ша вехачу а, т1ейог1у йолчу а заманийн дикка ойла а йина, къоман историн некъ, цуьнан дика-вон шен ойланех, сих чекхдаьккхина, аьлла х1ара доккха маь1на шайца долу дешнаш поэто-къонахчо Мамакаев Мохьмада